b'\n_START_ARTICLE_\nTe\xc5\xa1los teptukas\n_START_PARAGRAPH_\nTe\xc5\xa1los teptukas, dar vadinamas konditeriniu teptuku \xe2\x80\x93 virtuv\xc4\x97s \xc4\xafrankis, naudojamas te\xc5\xa1lai aptepti, pvz., kiau\xc5\xa1inio plakiniu, aliejumi, sviestu, kit\xc5\xb3 maisto produkt\xc5\xb3 pavir\xc5\xa1iams padengti glajais, pada\xc5\xbeais ar marinatais, u\xc5\xbetepti pie\xc5\xa1ini\xc5\xb3 ant patiekalo pavir\xc5\xa1iaus formavimui.\n_START_SECTION_\nSavyb\xc4\x97s\n_START_PARAGRAPH_\nTe\xc5\xa1los teptukas pana\xc5\xa1us \xc4\xaf da\xc5\xbeymo teptuk\xc4\x85, su ilga, patogia laikymui rankena. \xc5\xa0iuolaikinis teptukas paprastai gaminamas i\xc5\xa1 silikono, b\xc5\xabna \xc4\xafvairi\xc5\xb3 spalv\xc5\xb3, yra patvarus ir atsparus kar\xc5\xa1\xc4\x8diui (iki 280\xc2\xb0C), juo galima saugiai tepti kar\xc5\xa1tus kepinius, \xc4\xafkaitusias keptuves, kepimo skardas. Toks teptukas nesugeria kvap\xc5\xb3, lengvai valomas, prie jo nelimpa produktai. Pranoksta savo savyb\xc4\x97mis tradicinius medinius teptukus su \xc5\xa1ereliais.'